laion/Wikipedia-Exotic huggingface dataset:
LyX

LyX הוא מעבד מסמכים גרפי. הרעיון הבסיסי של LyX הוא שאין צורך לטפל בעיצוב. ישנה רשימה של עיצובים קיימים וניתן לבחור מתוכה את אופי הטקסט (כותרת ראשית, כותרת משנית, הערת שוליים וכו'). כך, התוצאה הסופית אמורה להיות עקבית ובעלת מראה מקצועי. בנוסף, מאפשר LyX כתיבה נוחה של משוואות מתמטיות, ולכן, נפוץ בקרב קהילת האקדמאים העוסקים במדעים מדויקים. LyX משתמש ב־LaTeX כמנגנון עיבוד הטקסט. LaTeX היא תוכנה ותיקה בעלת יכולות נרחבות, שבעזרתה ניתן להפיק מ־LyX קובצי PostScript ,PDF ו־HTML‏. LyX יכול לייצא גם פורמטי DocBook ו־LinuxDoc. LyX דורש מהמשתמש לימוד ארוך ("עקומת למידה איטית") ביחס למעבד תמלילים WYSIWYG דוגמת וורד, אך מפיק בדרך כלל תוצאות איכותיות יותר, ומאפשר עבודה מהירה יותר למשתמש המיומן. אתר האינטרנט הרשמי של LyX (בשפות מרובות) דף הבית של פרויקט Lyx דף הבית של LyX בעברית אתר הוויקי של הפרויקט דף הבית של פרויקט LaTeX מדריך ל־LaTeX תמיכה בעברית ל־LyX ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
חקק

האם התכוונתם ל... חוקוק (יישוב עתיק) – אתר בנחלת שבט נפתלי בתקופת המקרא ויישוב בתקופת המשנה והתלמוד פסק דין ירוס-חקק נגד היועץ המשפטי לממשלה – פסק דין משנת 2005 שבו נעתר בית המשפט העליון בישראל לבקשתן של בנות זוג לאמץ זו את ילדיה של זו אישים ששמם חקק: בלפור חקק – משורר וסופר ישראלי (אחיו התאום של הרצל חקק) הרצל חקק – סופר ומשורר ישראלי (אחיו התאום של בלפור) לב חקק – סופר עברי, פרופסור לספרות עברית באוניברסיטת קליפורניה בלוס אנג'לס
סמל טנסי

החותם הגדול של מדינת טנסי או סמל טנסי (באנגלית: Great Seal of the State of Tennessee) הוא סמל מדינת טנסי שבארצות הברית. הסמל אומץ ב-25 בספטמבר 1801, ועיצובו שונה במעט בשנת 1987. חוקת טנסי שאומצה ב-6 בפברואר 1796 מצווה על כך שלמדינת טנסי יהיה חותם. במשך מספר שנים הוראה זו לא קוימה, ורק בשנת 1801 עוצב החותם. העיצוב נבחר ב-25 בספטמבר באותה שנה. בשנת 1987 החליטה האספה הכללית של טנסי על תיקון הסמל ועדכונו. על פי חוקת המדינה הסמל נשמר על ידי מזכיר מדינת טנסי ומשמש את מושל מדינת טנסי בעת חתימה על מסמכים רשמיים של המדינה. בראש הסמל מופיע המספר הרומי XVI המסמל את היות מדינת טנסי המדינה ה-16 של ארצות הברית. בחלקו העליון של הסמל מופיעות מחרשה, שיבולת חיטה, וצמח כותנה. מתחת שלושת איורים אלה מופיעה המילה "חקלאות" באנגלית (Agriculture). בעת עיצוב הסמל היה גידול הכותנה והחיטה המרכיבים עליהם התבססה כלכלת המדינה, וגם כיום שני גידולים אלה הם גידולים מרכזיים הגדלים במדינה. בחלקו התחתון של הסמל מופיעה סירה ועליה איש החותר בה. תחת הסירה מופיעה המילה "מסחר" באנגלית (Commerce). עיצוב מקורי זה שונה בשנת 1987 לסירת נהר בלא איש חותר. סירה זו מסמלת את חשיבות הסחר לכלכלת המדינה - סחר, אשר בעת עיצוב הסמל, עבר בעיקר בשלושה הנהרות הגדולים העוברים במדינה: טנסי, קמברלנד והמיסיסיפי. סביב החותם מופיעות המילים "החותם הגדול של מדינת טנסי" (באנגלית: The Great Seal of the State of Tennessee). בחותם המקורי הופיע גם המילים "6 בפברואר 1796" (Feb. 6th, 1796) אולם בעקבות תיקון הסמל מופיעה רק השנה. דגל טנסי אתר האינטרנט הרשמי של סמל טנסי
My Same

"My Same" (בעברית: "שלי") הוא שיר של הזמרת הבריטית אדל מתוך אלבום האולפן הראשון שלה הנקרא 19 על שם גילה של הזמרת. השיר היה בין השירים הבודדים מהאלבום שזכו להצלחה בינונית ללא היותו כסינגל. מהאלבום יצאו ארבעה סינגלים מצליחים. לשיר יצאו קאברים רבים, ואף זכה להשמעות רבות ברשתות כמו ספוטיפיי ורשתות מוזיקה רבות אחרות. לשיר יצאה גרסה מיוחדת באלבום מיוחד שיצא ל-19, והגרסה היא הופעת לייב של הזמרת אדל במקום הנקרא "Hotel Cafe". השיר נכתב על ידי אדל ומופיע באלבום הבכורה שלה, 19. השיר הופק על ידי ג'ים אביס, מפיק מוזיקלי אשר הפיק מספר שירים לאותו אלבום. השיר דורג במצעד הסינגלים הגרמני לאחר שהזמרת לנה מאייר-לנדרוט שרה אותו בתחרות כישרונות הגרמנית לאירוויזיון 2010. לנדרוט הוסיפה את השיר גם לאלבומה. השיר מופיע גם באלבום הווידאו של אדל, Live at the Royal Albert Hall. הוא צבר למעלה מ-34 מיליון השמעות בספוטיפיי. השיר הצליח להגיע בשיאו למקום ה-61 במצעד בגרמניה, ואף שהה כשתי שבועות במצעד. מידע על היצירה "My Same" באתר מיוזיק בריינז My Same, נבדק ב-2020-04-02
Turning Tables

"Turning Tables" הוא שיר של הזמרת וכותבת השירים הבריטית אדל. השיר נכתב על ידי אדל וראיין טדר לאלבומה השני של אדל, 21 ויצא ב-5 בנובמבר 2011 כסינגל החמישי מן האלבום. השיר הופק מוזיקלית על ידי ג'ים אביס. לחן השיר נכתב במפתח C מינור. השיר הגיע למקום ה-63 במצעד הבילבורד הוט 100 ובמקום ה-60 במצעד הקנדה הוט 100. השיר בוצע בתוכנית הטלוויזיה האמריקאית, Glee, על ידי גווינת' פלטרו. מידע על היצירה "Turning Tables" באתר מיוזיק בריינז סרטון השיר "Turning Tables" באתר יוטיוב מידע על Turning Tables, באתר המצעד האיטלקי, ארכיון מידע על Turning Tables, באתר המצעד הגרמני http://www.aria.com.au/pages/SINGLEaccreds2012.htm, www.aria.com.au (באנגלית) FIMI - Home - FIMI, www.fimi.it (באיטלקית) "Gold & Platinum - RIAA". RIAA (באנגלית אמריקאית). נבדק ב-2018-07-17. "Ask Billboard: The Definitive List of Hit Fifth Singles". Billboard. נבדק ב-2018-07-17. "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-07-17. www.bpi.co.uk "Gold/Platinum - Music Canada". Music Canada (באנגלית אמריקאית). נבדק ב-2018-07-17. Adele | ChartMasters stats added to the op!, ATRL (באנגלית) WebCite query result, www.webcitation.org Adele - Turning Tables, EarOne
יחזקאל רביד

יחזקאל רביד (רייבר) (12 ביוני 1933 – פברואר 1998) היה לוחם ומפקד בצה"ל וכיהן כסמנכ"ל הטלוויזיה הלימודית. פיקד על גדודים ויחידות צבאיות שונות ובהן חטיבת כרמלי, והשתחרר בדרגת אלוף-משנה. רביד נולד בלודמיר שבחבל ווהלין, אז בפולין וכיום באוקראינה. לאחר 1941 בני משפחת רייבר הצליחו לשרוד את האקציות הראשונות והתחבאו במקומות שונים. ב-16 בדצמבר 1943, בעת רציחתם של כל יהודי הגטו, נרצחו אביו, אמו ואחותו. רביד ואחיו הסתתרו בבור מתחת לרצפה אצל הזוג לישצ'ינסקי, אשר קיבלו על כך את אות חסיד אומות העולם. הם שהו אצל מצילם עד 22 ביוני 1944. לאחר מכן עבר לבית יתומים. רביד עלה לארץ ישראל במסגרת עליית הנוער ב-1946 למשמר העמק. רביד התגייס לצה"ל ב-1951. במלחמת ששת הימים לחם כמפקד גדוד 128 בחטיבת יפתח בקרבות שנערכו ברצועת עזה. לאחר מכן היה מפקד גדוד 906 (בית הספר למ"כים), והשתתף בפעולות המארבים במלחמת ההתשה בבקעת הירדן. מספטמבר 1973 עד יולי 1974 היה מפקד חטיבת כרמלי, אז חטיבה מרחבית 612, בגיזרת עמק הירדן. במלחמת יום הכיפורים נטלה החטיבה בפיקודו חלק בהגנת העמקים ורמת הגולן. רביד סיים את שרותו הצבאי הסדיר ב-1976, ומונה לסמנכ"ל בטלוויזיה הלימודית, לימים הטלוויזיה החינוכית הישראלית. בשנת 1980 בעקבות חתימת הסכם בין "גשר" לטלוויזיה הלימודית, העלה יחזקאל תהיות בפני מבקר המדינה. בעקבות דוח המבקר נמנעה אפשרותו למלא את תפקידו, כפי שהתפרסם בדו"ח נציב תלונות הציבור. מקרה זה ודומים לו עמדו בבסיס חקיקת חוק הגנה על עובדים (חשיפת עבירות ופגיעה בטוהר המידות או במינהל התקין). השאיר אחריו אישה וארבעה ילדים. הודעה על קבלת אות חסידי אומות העולם באתר יד ושם אתר חטיבת כרמלי יחזקאל רביד, באתר "50 שנה למלחמת יום הכיפורים" של ארכיון צה"ל ומערכת הביטחון אתר "Billiongraves" לקסיקון מלחמת יום הכיפורים, איתן הבר וזאב שיף מפקדי החטיבה לדורותיהם באתר החטיבה דו"ח מבקר המדינה מס' 32, 1982, עמ' 267-272 דו"ח מבקר המדינה מס' 33, 1983, עמ' 973-974 דו"ח נציב תלונות הציבור מס' 13, 1984, עמ' 43-49
NGC 4414

NGC 4414 היא גלקסיה ספירלית נעדרת מוט שנמצאת במרחק של כ-62 מיליון שנות אור מכדור הארץ, בקבוצת הכוכבים שערות ברניקי. ב-1974 נצפתה בה הסופרנובה SN 1974G, היחידה שתועדה בגלקסיה זו עד כה. הגלקסיה צולמה על ידי טלסקופ החלל האבל ב-1995 במסגרת המשימה העיקרית של HST שמטרתה לקבוע את המרחק עד לגלקסיות, במסגרת פרויקט מורשת האבל. צוות בינלאומי של אסטרונומים, בראשותו של ד"ר ונדי פרידמן ממצפה הכוכבים של מכון קרנגי בוושינגטון, צפה בגלקסיה זו ב 13 הזדמנויות שונות במהלך חודשיים. הצילום היה חלק מהמאמץ המתמשך של חקירת משתנים קפאידיים של הגלקסיה. זרועותיה החיצוניות של הגלקסיה כחולות בצבען, עדות ליצירה מתמשכת של כוכבים צעירים. על סמך גילוים ומדידות הבהירות הקפדנית של כוכבים משתנים ב- NGC 4414, האסטרונומים של הפרויקטהצליחו לקבוע במדויק המרחק לגלקסיה: המרחק שהתקבל ל- NGC 4414, 19.1 מגה-פרק או כ -60 מיליון שנות אור, יחד עם המרחקים שנקבעו באופן דומה לגלקסיות סמוכות אחרות, התרחב הידע הכללי של האסטרונומים לגבי קצב התפשטות היקום. מדיה וקבצים בנושא NGC 4414 בוויקישיתוף NGC 4414, בבסיס הנתונים SIMBAD לגרמי שמיים אסטרונומיים NASA HUBBLESITE, Dusty Spiral Galaxy NGC 4414
סמל ניו מקסיקו

החותם הגדול של מדינת ניו מקסיקו או סמל ניו מקסיקו (באנגלית: Great Seal of the State of New Mexico) הוא סמל מדינת ניו מקסיקו שבארצות הברית. הסמל אומץ בשנת 1913. עם הפיכת ניו מקסיקו למדינה, בשנת 1912, מינה בית המחוקקים של המדינה ועדה מיוחדת במטרה שזו תעצב את החותם הרשמי של המדינה. הוועדה כללה את מושל ניו מקסיקו ויליאם מקדונלד, את התובע הכללי של המדינה, פרנק קלנסי, את נשיא בית המשפט העליון של המדינה קלרנס רוברטס, ואת מזכיר המדינה אנטוניו לוצ'רו. ביוני 1913 הגישה הוועדה את המלצותיה, כשהיא מאמצת את עקרונות חותם טריטוריית ניו מקסיקו, שמקורו בשנת 1851. הסמל שעוצב על ידי ממשלת הטריטוריה זהה לסמל של ימינו למעט התאריך המופיע בו והמוטו, אשר נוסף ביוזמת ויליאם ריטץ', מושל הטריטוריה, בשנת 1882, תוספת שאושרה על ידי בית המחוקקים של הטריטוריה בשנת 1887. ההצעה לסמל המדינה כללה רק הצעה להחלפת התאריך המופיע בו לשנת 1912. הצעה זו אומצה על ידי בית המחוקקים של המדינה בשנת 1913. בסמל מופיע עיט מקסיקני, האוחז במקורו נחש, ובטפריו קקטוס. מעליו מופיע עיטם לבן-ראש אמריקאי שכנפיו פרושות והוא אוחז בטפריו חצים. בסמל מופיע תאריך ייסוד המדינה – 1912, ומגילת קלף שעליה המוטו בלטינית: "גדל כפי שהולך" (Crescit Eundo). סביב הסמל מופיע הכיתוב, באנגלית: "החותם הגדול של מדינת ניו מקסיקו". סמל זה משלב בין סמל ארצות הברית בו מופיע העיטם לבן-הראש לבין סמל מקסיקו, ובכך מתאר את ההיסטוריה של המדינה, בה התיישבו מתיישבים ספרדים, עת הייתה הטריטוריה חלק מספרד החדשה, ולאחר מכן חלק ממקסיקו. העיט האוחז במקורו נחש ובטפריו קקטוס מבוסס על המיתוסים האצטקים. העובדה שהעיטם לבן-הראש האמריקאי גדול מהעיט המקסיקני ונמצא מעליו מסמלת את השליטה האמריקאית בשטח כיום, תוך שמירה על המסורות הקודמות. סמל זה זהה למעשה לסמל טריטוריית ניו מקסיקו שקדמה למדינה בהבדל אחד – התאריך בסמל הטריטוריה היה 1846, כשהשנה רשומה בספרות רומיות (MDCCCL) – שנת החלת השליטה האמריקאית בטריטוריה. בעת עיצוב סמל המדינה הוחלט לעשות שימוש בספרות ערביות מאחר שהספרות הרומיות ניראו בעיני המחוקקים יומרניות מידי. מוטו המדינה, המופיע על הסמל – "גדל כפי שהולך" מקורן בשירו של המשורר הרומי בן המאה הראשונה לפנה"ס לוקרטיוס: "על טבע היקום". לוקרטיוס התייחס לרעם שקולו הולך ומתגבר ככל שהוא נע. מוטו זה נבחר על מנת לסמל את הטריטוריה, ונעשה בו שימוש לראשונה בשנת 1882 על ידי מושל הטריטוריה ויליאם ריטץ'. בשנת 1887 בית המחוקקים של הטריטוריה אישר את הוספת המוטו לחותם. דגל ניו מקסיקו מדיה וקבצים בנושא סמל ניו מקסיקו בוויקישיתוף החותם הגדול של ניו מקסיקו באתר משרד המדינה של ניו מקסיקו (באנגלית) הקטע מופיע בספר השישי של "על טבע היקום" בחרוזים 335–345
אתלטיקה באולימפיאדת הלסינקי (1952)

אולימפיאדת הלסינקי (1952) נערכה בהלסינקי, פינלנד. תחרויות האתלטיקה נערכו בין ה-20 ביולי לבין ה-27 ביולי 1952. נערכו 33 תחרויות באתלטיקה במשחקים אלו (9 לנשים ו-24 לגברים), בהשתתפות 963 משתתפים (187 נשים ו-776 גברים) מ-57 מדינות. נבחרת ארצות הברית (ארצות הברית) כהרגלה המשיכה לזכות במרב המדליות, 31 במספר, מהן 15 מדליות זהב, 10 מדליות כסף ו-6 מדליות ארד. נבחרת ברית המועצות (ברית המועצות) השתתפה לראשונה במשחקים האולימפיים וזכתה ב-17 מדליות מהן 2 מדליות זהב בתחרויות לנשים, 8 מדליות כסף ו-7 מדליות ארד. מרג'ורי ג'קסון (אוסטרליה אוסטרליה) שזכתה בשתי מדליות זהב. אמיל זטופק (צ'כוסלובקיה צ'כוסלובקיה) שזכה ב-3 מדליות זהב (5000, 10000 ומרתון). לינדי רמיג'ינו (ארצות הברית ארצות הברית), אנדי סטנפילד (ארצות הברית ארצות הברית), הריסון דילארד (ארצות הברית ארצות הברית) וג'ורג' רודן ( ג'מייקה) שזכו כל אחד בשתי מדליות זהב, אחת אישית ואחת בריצת שליחים. הרב מקנלי ( ג'מייקה) שזכה ב-3 מדליות, מדליית זהב אחת ושתי מדליות כסף. מל ויטפילד (ארצות הברית ארצות הברית) שזכה ב-2 מדליות, מדליית זהב בריצת 800 מטר והגן על תוארו ומדליית כסף. בוב מתיאס (ארצות הברית ארצות הברית) ויון מיקאלסון (שוודיה שוודיה) שהגנו על תוארם (קרב עשר והליכה ל-10 ק"מ, בהתאמה). בקרב 10, חלוקת המדליות נעשתה לפי שיטת ניקוד משנת 1952. התוצאות בסוגריים זהו עדכון הניקוד משנת 1985. מדיה וקבצים בנושא אתלטיקה באולימפיאדת הלסינקי בוויקישיתוף אתלטיקה באולימפיאדת הלסינקי (1952), באתר סימוכין ספורט אולימפי
סרט מגנטי

סרט מגנטי הוא סרט ארוך, עשוי מחומר פלסטי שבו חומר הניתן למגנוט, המיועד להקלטת אותות אנלוגיים או דיגיטליים. סרט מגנטי בנוי מבסיס של סרט מחומר פלסטי דק, המצופה בשכבה דקה המכילה חלקיקים של תחמוצת הברזל, אשר משנים את התכונות המגנטיות שלהם בהתאם לשדה מגנטי שיוצר ראש ההקלטה של מכשיר ההקלטה. הסרט משמש להקלטת אותות אנלוגיים או דיגיטליים. רוחב נפוץ של סרטים מגנטיים היה 1/2 אינץ' (במחשבים) ו-1/4 אינץ' (ברשמקולים). בראשית ימיו סרט מגנטי היה מלופף על גלגל יחיד, ולשם שימוש בו נדרש גלגל נוסף, ריק, שאליו עבר הסרט במהלך קריאתו או כתיבתו. בהמשך הוחלפו סרטים אלה בקלטות, המכילות במארז אחד שני גלגלים, אחד לאספקת הסרט והשני לקליטתו. סרט מגנטי משמש באלקטרוניקה בידורית, להקלטה של צליל בפורמטים שונים על גבי סרטי הקלטה וכן בקלטת אודיו רגילה או קלטת אודיו דיגיטלית מסוג DAT, וכן להקלטה של תמונה וקול בקלטת וידאו. במחשבים משמש הסרט המגנטי לאחסון של נתונים. מדיה וקבצים בנושא סרט מגנטי בוויקישיתוף
סוזן קולינס

סוזן מארי קולינס (באנגלית: Suzanne Marie Collins; נולדה ב-10 באוגוסט 1962 בהרטפורד שבקונטיקט, ארצות הברית) היא תסריטאית וסופרת מדע בדיוני ופנטזיה אמריקאית. קולינס היא מחברת רבי המכר משחקי הרעב, משחקי הרעב - התלקחות ומשחקי הרעב - עורבני חקיין. הספרים עוררו גם התעניינות רבה בקרב תעשיית הקולנוע: כל ספריה בסדרת משחקי הרעב הופקו לסרטים בעלי אותו שם (הספר השלישי מסדרה פוצל לחלק א' ולחלק ב'). נוסף למשחקי הרעב, כתבה קולינס סדרה נוספת בשם "עולמטה", אותה כתבה לפני סדרת משחקי הרעב. הספר הראשון, השני והשלישי בסדרה תורגמו לעברית ונקראים "גרגור והנבואה האפורה", "גרגור ואימת האבדון" ו"גרגור וקללת הדם". הסדרה החדשה כיכבה ברשימות רבי המכר של הניו יורק טיימס, בוק סנס ויו אס איי טודיי, וזכתה בפרסים ספרותיים ובשבחי הביקורות. בספטמבר 2016, נפתח פארק שעשועים של "משחקי הרעב" בדובאי. אתר האינטרנט הרשמי של סוזן קולינס (באנגלית) סוזן קולינס, ברשת החברתית Goodreads סוזן קולינס, במסד הנתונים הקולנועיים IMDb (באנגלית) סוזן קולינס, באתר AllMovie (באנגלית) סוזן קולינס, באתר Rotten Tomatoes (באנגלית) סוזן קולינס, באתר Box Office Mojo (באנגלית) סוזן קולינס, במסד הנתונים הקולנועיים KinoPoisk (ברוסית) סוזן קולינס, באתר MusicBrainz (באנגלית) סוזן קולינס, באתר אנציקלופדיה בריטניקה (באנגלית) סוזן קולינס (1962-), דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טניס נכים

טניס בכיסאות גלגלים הוא ענף ספורט נכים, הדומה לטניס למעט היותו משוחק בידי שחקנים היושבים בכיסאות גלגלים. טניס הנכים הוא אחד מענפי תחרויות המשחקים הפאראלימפיים ומשוחק גם במסגרת טורנירי גראנד סלאם. בטורנירים ישנה חלוקה למשחקי גברים ומשחקי נשים וחלוקה לרמות נכות: קלה וקשה (נקראת גם קוואד). בשנת 1976 נפצע בראד פארקס, אז פעלולן סקייטבורד בן 18, ונותר משותק. במהלך תקופת השיקום פגש את ג'ף מיננבארקר, שהיה אתלט נכה גם הוא, יחד החלו השניים לפתח את חוקי המשחק ולהפיצו. בשנת 1980 הוקמה בארצות הברית התאחדות טניס הנכים הלאומית (National Foundation of Wheelchair Tennis) בה כיהן פארקס כחבר בדירקטוריון. הם הקימו סבב של עשרה טורנירי טניס נכים ברחבי ארצות הברית הכולל גם את אליפות ארצות הברית הפתוחה בטניס בכיסאות גלגלים, בה התכבד פארקס להיות האלוף הראשון מבין 70 מתחרים. בשנת 1986 שוחק לראשונה טורניר אליפות צרפת הפתוחה בכיסאות גלגלים ובשנת 1987 התקיים לראשונה טורניר במסגרת משחקי סטוק מנדוויל. בשנת 1992 התקיים לראשונה טורניר טניס הנכים לראשונה במסגרת המשחקים הפאראלימפיים במסגרת של ארבעה טורנירים (שני טורנירים לגברים – יחידים וזוגות, ושני טורנירי נשים – יחידים וזוגות) ובשנת 1994 התקיים לראשונה סבב המאסטרס בכיסאות גלגלים. אסתר פרחיר, בין הטנסאיות החזקות בעולם זכתה ב-7 מדליות זהב אולימפיות. כיסאות הגלגלים המותאמים לטניס הם כיסאות גלגלים מונעים ידנית, השונים מכיסאות הגלגלים האחרים בעיקר בזווית שבין משטח כל גלגל לרצפה. דבר זה מקנה לכיסאות יציבות אך מאלץ אותם להיות רחבים יותר מכיסאות גלגלים רגילים. לכיסאות גלגלים אלה יש שלדה ייחודית והגלגלים הקטנים שלהם מצויים, האחד (או זוג כמעט צמוד) באמצע החזית הקדמית והשני באמצע החזית האחורית. גם תכונה זו מקנה להם יציבות. במאי 2023 בהדרכת עופרי לנקרי, העפילה נבחרת הקוואד (מגבלה קשה) בטניס כיסאות גלגלים לגמר אליפות העולם, המתקיימת בפורטוגל מדיה וקבצים בנושא טניס נכים בוויקישיתוף אתר הפדרציה הבינלאומית לטניס נכים. היסטוריית טניס הנכים באתר הפדרציה הבין-לאומית לטניס טניס נכים באתר איגוד הטניס בישראל אברהם תשובה, ישראל בגמר אליפות העולם בטניס כיסאות גלגלים, באתר ynet, 4 במאי 2023 ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
אנדרטה (פירושונים)

האם התכוונתם ל... אנדרטה – פסל סביבתי למטרת הנצחה אנדרתה – מחוז באתיופיה אנדארטה – אלה במיתולוגיה הקלטית
נוסחת ההסתברות השלמה

נוסחת ההסתברות השלמה היא אחת הנוסחאות האלמנטריות בתורת ההסתברות. היא מאפשרת לחשב הסתברות של מאורעות מסובכים, על ידי פירוק מרחב ההסתברות למרכיבים זרים, וחישוב ההסתברות בכל אחד מהם בפני עצמו. במקרה הכללי ביותר מפרקים את המרחב לאיחוד זר של מאורעות   Ω = A 1 ∪ A 2 ∪ … ∪ A n {\displaystyle \ \Omega =A_{1}\cup A_{2}\cup \ldots \cup A_{n}} (אולי אפילו אינסופי, אך בן מנייה), ואז מתקיים   P ( B ) = ∑ i P ( B | A i ) P ( A i ) {\displaystyle \ P(B)=\sum _{i}P(B|A_{i})P(A_{i})} . כאשר   P ( B | A ) {\displaystyle \ P(B|A)} היא ההסתברות המותנית. בגרסתה הפשוטה ביותר, הנוסחה מפרקת את מרחב ההסתברות   Ω {\displaystyle \ \Omega } כאיחוד של קבוצה A עם המשלימה שלה:   Ω = A ∪ A c {\displaystyle \ \Omega =A\cup A^{c}} . במקרה זה הנוסחה קובעת שלכל מאורע B מתקיים:   P ( B ) = P ( B | A ) ⋅ P ( A ) + P ( B | A c ) ⋅ P ( A c ) {\displaystyle \ P(B)=P(B|A)\cdot P(A)+P(B|A^{c})\cdot P(A^{c})} . הוכחת הנוסחה מיידית מהגדרת ההסתברות המותנית והאקסיומות של קולמוגורב למרחבי הסתברות:   ∑ i P ( B | A i ) P ( A i ) = ∑ i P ( B ∩ A i ) = P ( ∪ i ( B ∩ A i ) ) = P ( B ) {\displaystyle \ \sum _{i}P(B|A_{i})P(A_{i})=\sum _{i}P(B\cap A_{i})=P(\cup _{i}(B\cap A_{i}))=P(B)} מכיוון ש-B היא איחוד זר של המרכיבים   B ∩ A i {\displaystyle \ B\cap A_{i}} . חוק בייס
עתר (אתר מקראי)

עֶתֶר הייתה עיר בשפלת יהודה בתקופת המקרא, הוזכרה בספר יהושע כשייכת לנחלת שבט יהודה: ”זֹאת נַחֲלַת מַטֵּה בְנֵי יְהוּדָה לְמִשְׁפְּחֹתָם: ... לִבְנָה וָעֶתֶר וְעָשָׁן:” חלק מהחוקרים הציעו לזהות בינה, לבין היישוב עתר בנחלת שבט שמעון, שנחלתו נצבה בתוך נחלת שבט יהודה; וראו בה את היישוב עתר אשר הוזכר בספר יהושע: ” וַיֵּצֵא הַגּוֹרָל הַשֵּׁנִי לְשִׁמְעוֹן לְמַטֵּה בְנֵי שִׁמְעוֹן לְמִשְׁפְּחוֹתָם וַיְהִי נַחֲלָתָם בְּתוֹךְ נַחֲלַת בְּנֵי יְהוּדָה: ... עַיִן רִמּוֹן וָעֶתֶר וְעָשָׁן עָרִים אַרְבַּע וְחַצְרֵיהֶן:” יש הסוברים, כי נפלה טעות סופר, והיא עתק או עתך, מיישובים שאליהם שלח דוד המלך שלל שנלקח מאויביו, המוזכר בספר שמואל: ”וְלַאֲשֶׁר בְּחָרְמָה וְלַאֲשֶׁר בְּבוֹר עָשָׁן וְלַאֲשֶׁר בַּעֲתָךְ:” במאה ה-20 הוצע לזהות את עטר שבשפלת יהודה, בחִרבת אל עטר מצפון מזרח לבית גוברין. יש הסוברים, כי עטר שבנחלת שמעון היא חִרבת עטיר, כעשרים וחמש ק"מ מצפון מזרח לבאר שבע. הועלתה גם הסברה, כי היא באתר בין חלוצה לבין גרר, המוזכר במפת מידבא, ושמו כיום אל חתירה, כעשרה ק"מ מדרום מערב לבאר שבע. הערכים: עתך, עתר (א), עתר (ב), לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 720. מידע על אתר עתר, בארכיון המנדטורי באתר רשות העתיקות ספר יהושע, פרק ט"ו, פסוקים כ'–מ"ב. ספר יהושע, פרק י"ט, פסוקים א'–ז'. ספר שמואל א', פרק ל', פסוק ל'.
גוסטב קירכהוף

גוסטב רוברט קירכהוף (בגרמנית: Gustav Robert Kirchhoff‏; 12 במרץ 1824 – 17 באוקטובר 1887) היה פיזיקאי גרמני שתרם רבות להבנת המוליכות החשמלית, המעגל החשמלי (חוקי קירכהוף) והאנליזה הספקטרוגרפית. קירכהוף נולד בקניגסברג שבפרוסיה, לפרידריך, שהיה עורך דין, וליוהנה הנרייטה ויטקה. בגיל 18 התחיל את לימודיו באוניברסיטת קניגסברג. הוא הושפע מאוד מהפיזיקאי פרנץ ניומן ולמד, בין השאר, אצל המתמטיקאי קרל פרידריך גאוס. את הדוקטורט, בהנחייתו של לודוויג אוטו הסה, סיים בשנת 1847, ואז עבר לכהן כמרצה באוניברסיטת הומבולדט בברלין. לאחר שלוש שנים, בשנת 1850 קיבל משרת פרופסור בברסלאו (ורוצלב של ימינו). בהיותו בברסלאו פגש את רוברט בונזן, שהיה פרופסור לכימיה ויחדיו עסקו בספקטרוסקופיה. בשנת 1852 עבר בונזן לאוניברסיטת היידלברג והוא דאג כי גם לקירכהוף תמצא שם משרה, כדי שיוכלו להמשיך בעבודתם המשותפת. קירכהוף ובונזן עסקו בתצפיות ספקטרוסקופיות של גופים חמים ושל השמש ויחדיו גילו את הצסיום במים מינרליים ואת הרובידיום במינרל לפידוליט. בשנת 1862 קיבל קירכהוף את מדליית רמפורד על עבודתו הספקטרוסקופית. ב-1875, קיבל משרה בפיזיקה תאורטית באוניברסיטת ברלין. בשנת 1877 היה לזוכה הראשון (יחד עם רוברט בונזן) במדליית דייווי מטעם החברה המלכותית בלונדון. בשנת 1856 נשא לאשה את קלרה ריכלוט, בתו של פרופסור פרידריך ריכלוט, שהיה מורהו למתמטיקה. עוד בשנת 1845, בהיותו תלמיד, ניסח את עקרונותיו בדבר התנהגות הזרמים החשמליים במעגל, הידועים כחוקי קירכהוף. בשנת 1857 גילה כי מהירות השידור על קווי הטלגרף שווה למהירות האור. בשנת 1859 הציע את חוק קירכהוף לקרינה תרמית הקובע שוויון בין נצילות הקליטה ונצילות הפליטה של קרינה מגוף חם. בשנת 1861 הוכיח את החוק על סמך שיקולי שיווי משקל תרמודינמי. על שמו נקרא גם משפט קירכהוף בתורת הגרפים. גוף מוצק חם פולט קרינה בספקטרום רציף. גז חם פולט אור באורכי גל בדידים, בהתאם לרמות האנרגיה של האטומים בגז. גוף מוצק חם המוקף בגז בטמפרטורה נמוכה מהמוצק, פולט אור בספקטרום כמעט רציף עם פסים שחורים באורכי גל, בהתאם לרמות האנרגיה של האטומים של הגז. מדיה וקבצים בנושא גוסטב קירכהוף בוויקישיתוף גוסטב קירכהוף, באתר פרויקט הגנאלוגיה במתמטיקה גוסטב קירכהוף, באתר MacTutor (באנגלית) תולדות חייו של קירכהוף, באתר האוניברסיטה העברית גוסטב קירכהוף, באתר אנציקלופדיה בריטניקה (באנגלית) גוסטב קירכהוף, באתר "Find a Grave" (באנגלית)
בית בורומאו

בית בורומאו (באיטלקית: La famiglia Borromeo) היא משפחת אצולה איטלקית רבת השפעה בעיקר באזור מילאנו, רוזני ארונה מן המאה ה-15. בין בניה הידועים בני הדודים הקרדינלים הקדוש קארלו בורומאו ופדריקו בורומיאו מייסדה של הספרייה האמברוזיאנית, שניהם כיהנו כארכיבישופי מילאנו. בשלט האצולה של המשפחה מופיעות שלוש טבעות שלובות שנתנו את השם לקשר הידוע כ"טבעות בורומאיות". האדם הראשון הנזכר בהיסטוריה הנושא את שם המשפחה הוא פיליפו, שהיה ראש המורדים הגיבלינים של סן מיניאטו ונלחם בשנת 1367 בשירותו של קארל החמישי נגד הגואלפים של פירנצה. הוא נלכד והוצא להורג בפירנצה ב-1370. חמשת בניו מצאו מקלט במילאנו. ויטליאנו היה הראשון מבני בורומאו שקיבל אזרחות של מילאנו ב-1406 מאת דוכס מילאנו פיליפו מריה ויסקונטי. הוא שירת בחצרו כשר אוצר וכיועץ. ב-1445 קיבל פייף (שטחי אדמה ותואר העובר בירושה) רוזן ארונה. ב-1447 מינה אותו הסנאט של הרפובליקה האמברוזית לאחד משנים-עשר ה"שופטים" (המנהיגים, למעשה). הוא נפטר שנתיים לאחר מכן. בנו, פיליפו, פיתח עסקי בנקאות ופתח סניפים בברצלונה ולונדון וצבר עושר רב. הוא התחתן עם פרנצ'סקה ויסקונטי שמשפחתה הייתה קשורה בקשרי נישואין גם עם משפחת ספורצה. ב-1450 העניק לו דוכס מילאנו, פרנצ'סקו ספורצה, תואר אביר זהב לאות תודה על סיוע משפחת בורומאו בהגנה על העיר. בראשית המאה ה-16 החלו בני המשפחה לרכוש את האיים הבורומאיים, קבוצת איים באגם מאג'ורה שבעמק הפו. על אחד מהאיים הקימו ארמון מפואר. ב-2004 נישאה צאצאית המשפחה, הנסיכה לויניה בורומאו, לתעשיין ג'ון אלקן, נשיא פיאט. סמל האצולה, כמו סמלים הרלדיים רבים מסוגו, התפתח עם השנים. בראש הסמל מופיעה המלה הלטינית "humilitas" ("ענווה") באותיות גותיות. ה-"capo dell'impero": נשר אימפריאלי גרמני שחור על רקע מוזהב מציין את מקור המשפחה כתומכי המפלגה הגיבלינית. החדקרן המתבונן אל סמל בית ויסקונטי (נחש זולל נער) נוסף לשלט עם הפיכת ויטליאנו לרוזן ב-1445. הטבעות הבורומאיות המשתלבות הוענקו לפיליפו בורומאו על ידי דוכס מילאנו פרנצ'סקו ספורצה והן מציינות את הקשר בין שלוש המשפחות החזקות במילאנו – ויסקונטי, ספורצה ובורומאו, ה"איחוד הבלתי נפרד" (unione inscindibile). אחד הסמלים הבלתי שגרתיים בשלט הוא גמל היושב בתוך סל נצרים. זה היה הסמל שאימץ ויטליאנו כאשר היה עני וחסר כל וביקש שדודו העשיר ג'ובאני יפרוס עליו את חסותו. השלט מוצג על מספר בנייני מרכזיים במילאנו, על הספרייה האמברוזיאנית (שהוקמה על ידי פדריקו בורומאו), על בניינים בכיכר בורומאו, בקתדרלת מילאנו (שקארלו בורומאו היה בין מכונניה), על כרכוב הגג של ארמון Borromeo d'Adda מן המאה ה-18 ברחוב מנצוני נמצא סמל הטבעות הבורומאיות ובמקומות נוספים. מדיה וקבצים בנושא בית בורומאו בוויקישיתוף אתר האינטרנט הרשמי של בית בורומאו (באיטלקית) אתר אודות המשפחה (באנגלית) אודות שלט האצולה (באנגלית) גנאלוגיה של בית בורומאו - חלק 1 - חלק 2 - חלק 3
מטהר אוויר

מטהר אוויר הוא מוצר המפחית ריח רע או זיהום האוויר בחלל סגור או באוויר הנשאף. ספיגה: ניתן לספוג ריחות כך שהם לא יורגשו. לשם כך משתמשים בחומרים כגון פחם פעיל (משמש גם במקרים של הרעלות על ידי הזרמתו לקיבה) או סיליקה ג'ל. חיטוי: ריחות שנגרמים מפעילות בקטריאלית ניתן לנטרל על ידי חומרי חיטוי כמו מי חמצן, כלור או היפוכלורידים, או באמצעות אוזון. סינון: ניתן לסנן ריחות, אבק וזיהום על ידי הזרמת האוויר דרך מסנן פחם פעיל ומסנן לפי תקן HEPA. מטהרי אוויר יכולים לבוא בצורת מגוון מוצרים: מכשירי טיהור אוויר – מכשירים המכילים מפוח וכן מסנן, על פי רוב מסנן HEPA (אנ'), ותפקידם להזרים את האוויר דרך המסנן על מנת לסנן את האוויר הנמצא בחדר. מכשירים אלו משמשים למשל בבתי חולים, אשר צריכים סביבה סטרילית ונטולת חיידקים. מסכות סינון אוויר – מסכות המכילות מסנן פחמי וכן מסנן HEPA (אנ'), ותפקידן לאפשר שהייה בטיחותית באזורים מזוהמים, למשל לצוות רפואי. צמחים מסנני אוויר – צמחים שפולטים חמצן בכמות גדולה. נורות אולטרה סגול – נורות הפולטות קרינה אולטרה סגולה באורכי גל קצרים של UV-C על מנת להרוג נגיפים וחיידקים. נמצאות בשימוש בבתי חולים. מסכת סינון אוויר מבשם אוויר מדיה וקבצים בנושא מטהר אוויר בוויקישיתוף